Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2239

10. STABILITÁS ÉS REAKCIÓKÉSZSÉG Meg kell határozni az anyag vagy készítmény stabilitását és az esetlegesen elõforduló veszélyes reakciókat meghatározott alkalmazási körülmények között, és arra az esetre is, ha az anyag a környezetbe kerül. 10.1. Helyzetek, melyeket kerülni kell Fel kell sorolni azokat a feltételeket, mint pl. hõmérséklet, nyomás, fény, ütés stb., melyek veszélyes reakciókat okozhatnak, és ha lehetséges, ezeket röviden le kell írni. 10.2. Anyagok, melyeket kerülni kell Fel kell sorolni azokat az anyagokat, pl. víz, levegõ, savak, lúgok, oxidáló anyagok, vagy azokat a speciális anyagokat, amelyek veszélyes reakciókat okozhatnak, és ha lehetséges, ezeket röviden le kell írni. 10.3. Veszélyes bomlástermékek Fel kell sorolni a bomlás során veszélyes mennyiségben keletkezõ ártalmas anyagokat. Jegyzet Megkülönböztetett figyelmet kell fordítani az alábbiakra: — a stabilizáló anyagok szükségessége és jelenléte, — veszélyes exoterm reakciók lehetõsége, — biztonsági szempontból az anyag vagy készítmény fizikai megjelenési formája változásának a jelentõsége, ha ez egyáltalán elõfordul, — vízzel történõ érintkezéskor képzõdõ bomlástermékek, ha egyáltalán vannak ilyenek, — az instabil termékké történõ lebomlás lehetõsége.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes